b"\n_START_ARTICLE_\nRespirador motoritzat d'aire purificat\n_START_PARAGRAPH_\nUn respirador motoritzat d\xe2\x80\x99aire purificat (acr\xc3\xb2nim PAPR, de Powered Air Purified Respirator, en angl\xc3\xa8s) \xc3\xa9s un tipus d\xe2\x80\x99equip de protecci\xc3\xb3 personal utilitzat per protegir els treballadors contra l\xe2\x80\x99aire contaminat (CDC, 2014; PHAC, 2016). Els PAPRs consten d\xe2\x80\x99un sistema motoritzat que allotja un filtre HEPA (o m\xc3\xa9s d'un) que filtra de forma absoluta l\xe2\x80\x99aire circumdant, de la sala, i a trav\xc3\xa9s d\xe2\x80\x99una m\xc3\xa0nega l\xe2\x80\x99envia cap a una campana, o una m\xc3\xa0scara de cara completa, permeten la respiraci\xc3\xb3 segura de l\xe2\x80\x99usuari. Aquest respirador motoritzat d\xe2\x80\x99aire purificat o PAPR tamb\xc3\xa9 \xc3\xa9s anomenat com a m\xc3\xa0scares de pressi\xc3\xb3 positiva, per\xc3\xb2 no s\xe2\x80\x99han de confondre amb els vestits herm\xc3\xa8tics, tamb\xc3\xa9 amb pressi\xc3\xb3 positiva, per\xc3\xb2 amb subministrament d\xe2\x80\x99aire completament independent de la sala que s\xc3\xb3n habituals en les instal\xc2\xb7lacions de m\xc3\xa0xima contenci\xc3\xb3 o instal\xc2\xb7lacions de nivell de bioseguretat 4.\n_START_SECTION_\nDescripci\xc3\xb3\n_START_PARAGRAPH_\nHi ha diferents tipus d\xe2\x80\x99unitats de PAPR per a diferents entorns de treball. Independentment del tipus, un PAPR es compon de (1) una esp\xc3\xa8cie d\xe2\x80\x99arn\xc3\xa8s (m\xc3\xa0scara o campana), (2) una ventilador accionat per un motor que aspira l\xe2\x80\x99aire circumdant a trav\xc3\xa9s de (3) un filtre (o filtres m\xc3\xbaltiples) per al lliurament a l\xe2\x80\x99usuari per respirar, i (4) una bateria o una altra font d'energia. La m\xc3\xa0scara pot ser dura, r\xc3\xadgida i ajustada (com el casc d\xe2\x80\x99una moto) o flexible i folgada; la primera proporciona major nivell de protecci\xc3\xb3, per\xc3\xb2 \xc3\xa9s menys c\xc3\xb2moda. El motor ventilador, el filtre HEPA (un o m\xc3\xa9s), i la bateria van muntats en una carcassa que es mant\xc3\xa9 fixada al cos per un cintur\xc3\xb3 graduable, al voltant de la cintura, permetent a l\xe2\x80\x99usuari una llibertat de moviment molt gran. Comparativament els vestits pressuritzats de m\xc3\xa0xima biocontenci\xc3\xb3 (NBS4) tenen una limitaci\xc3\xb3 d\xe2\x80\x99\xc3\xbas que correspon a la longitud de la m\xc3\xa0nega m\xc3\xa9s llarga a la que estiguin connectats.\n_START_SECTION_\nFiltres\n_START_PARAGRAPH_\nEl tipus de filtre incorporat en un PAPR ha de ser apropiat als contaminants que necessiten ser capturats o retinguts. Alguns respiradors estan dissenyats per eliminar les part\xc3\xadcules fines com la pols creada durant diversos processos de treball de la fusta. Quan s\xe2\x80\x99utilitza amb filtres d\xe2\x80\x99aire d\xe2\x80\x99alta efici\xc3\xa8ncia en la retenci\xc3\xb3 de part\xc3\xadcules (filtres HEPA), aquelles part\xc3\xadcules viables (virus o bacteris) o part\xc3\xadcules inorg\xc3\xa0niques que hostatgin virus o bacteris, totes elles de mida inferior a les 5 micres, seran capturades. Aquest equips s\xc3\xb3n habituals en instal\xc2\xb7lacions d\xe2\x80\x99alta contenci\xc3\xb3 (nivell de bioseguretat 3) i poden ser necess\xc3\xa0ries en algunes operatives especials en instal\xc2\xb7lacions de nivell de bioseguretat 2 (Liverman et al., 2015). Quan s\xe2\x80\x99utilitza en combinaci\xc3\xb3 amb els filtres correctes (substituint el filtre HEPA per un filtre amb carb\xc3\xb3 actiu, per exemple), els PAPRs s\xc3\xb3n adequats per treballar amb compostos org\xc3\xa0nics vol\xc3\xa0tils com ara els utilitzats en moltes pintures en aerosol._NEWLINE_Per altra banda, no necess\xc3\xa0riament incorporar un PAPR a una rutina millora la seguretat de la mateixa respecte a respiradors no motoritzats (mascares antiparticules FFP3 o N95). S'ha d'avaluar el risc i la perdua de destresa i comfortabilitat (dexterity, en angl\xc3\xa8s) per l'usuari que suposa treballar amb aquests sistemes (Roberts, 2014) que per altra banda s'empren en condicions de camp, o cliniques, amb infectats amb virus del grups de risc microbiol\xc3\xb2gic 4, com s\xc3\xb3n els filovirus."